cyanic-selkie/wikianc huggingface dataset:
Besseli kimp
Tekitamine
Teine võimalus Besseli kimpu luua on kasutada aksikonläätse. Valgus langeb aksikonile ning viimane murrab telje suhtes sümmeetriliselt valguslainet tsentri suunas. Tasalainetest moodustunud interferentspilt ongi Besseli kimp. Nurk, mille all tasalained lõikuvad teljega, on leitav valemiga, kus n on aksikoni murdumisnäitaja ja \gamma on aksikoni nurk. Besseli kimbu maksimaalne levimiskaugus on leitav valemiga, kus w_0 on ava laius (lõpmatu laiusega tasalaine korral on w_0 koonilise läätse laius, lõpliku laiusega tasalaine korral kiire laius). Eksperimentaalselt kasutatakse tasalaine asemel Gaussi kimpu (nt laserivalgust).
Samuti on võimalik Besseli kimp luua holograafilise elemendi abil, kus pealelangeva kimbu faasi moduleeritakse sobivalt. Selleks võib kasutada sisse söövitatud staatilisi (muutumatuid) või arvutijuhitatavate ruumiliste valgusmodulaatoritega loodud hologramme.
Alternatiiv rõngaspilu ja läätse süsteemile oleks Fabry-Pérot’ interferomeeteri ja rõngasava süsteemi kasutamine, mis annab levimisteljel sujuvamalt muutuva intensiivsusprofiili.
"Iseparanemine"
pisi|Aksikonile langeb tasalaine, mis elementi läbides murdub telje suunas. Tasalainete interferentsist moodustub Besseli kimp. Kimbu teljele on paigutatud tõke, mis varjab osa kimbust. Tõkkest kaugusel z_{min} taastab Besseli kimp oma esialgse kuju Kui asetada Besseli kimbu teele tõke, tekib tõkke taha vari. Besseli kimbu intensiivsusjaotus levimisteljega ristuvas tasandis taastab oma algse kujul – seda nimetatakse "iseparanemiseks". Kimbu algne kuju on taastunud kaugusel, kus a on takistuse laius mõõdetuna optiliselt teljelt.
Rakendused
Besseli kimpu saab kasutada suure intensiivsuse ja kitsa peamaksimumi tõttu optiliste näpitsatena. Optilisi näpitsaid kasutatakse mikromanipuleerimiseks. Selleks kasutatakse optilist gradientjõudu, et lõksustada mikroskoopilisi osakesi laseri fookusse. Kahedimensionaalselt on võimalik lõksustamine, millele lisaks on võimalik osakest proovi katteklaasi vastu suruda. Lisaks lubab pikk ja peenike peamaksimum lõksustada vardakujulisi esemeid nt induktiivpoole. Besseli kimbuga on võimalik kinni püüda nii väikese kui ka suure murdumisnäitajaga osakesed. Besseli kimbu rõngasstruktuuris olevatesse tumedatesse aladesse püütakse väikese murdumisnäitajaga osakesed ning eredatesse rõngastesse suure murdumisnäitajaga osakesed.
Tavapärane lõksustamine toimub kasutades fokuseeritud Gaussi kimpe. Selle puuduseks on lühike distants, kus on võimalik osakest lõksustada. Vaid mõni mikromeeter fookusest kaugemal ei suuda optilised jõud osakest enam kinni hoida. Teiseks puuduseks on osakeste eraldamine. Tavapärane optiline näpits suudab osakest kinni hoida vaid fookuse lähedal ning kui mitu osakest satuvad sinna osasse, siis nad kuhjuvad üksteise otsa. Fokuseeritud Gaussi kimpe kasutades pole võimalik ruumiliselt osakesi lahutada (umbes millimeetriste vahedega). Seda probleemi ei esine Besseli kimbu "iseparanemisel". Lõksustades ühe osakese, taastab Besseli kimp oma kuju, ning seejärel on võimalik sama kiirega uus osake lõksustada. Seeläbi on võimalik saada sentimeetri suurusjärgus osakeste omavaheline ruumiline lahutus. Kui palju osakesi on võimalik ühe kimbuga lõksustada, on piiratud kimbu levimiskaugusega. Osakesed võivad olla erinevates katsekambrites, kuid endiselt üheaegselt manipuleeritavad. Kaugus, mille jooksul kimp taastab oma kuju, sõltub mingis ulatuses peale osakese suuruse veel tema murdumisnäitajast. See võib olla abiks osakeste määramisel, näiteks vähktõve rakkude eristamisel tervetest rakkudest. Besseli kimbu kasutamise puuduseks on kindla fookuse puudumine, mistõttu pole võimalik kolmemõõtmelist lõksu luua.
Kõrgemat järku Besseli kimbu korral (inglise high-order Bessel beam) on ereda peamaksimumi keskel miinimum (peamaksimum ei ole täpp vaid rõngas). See võimaldab uurida valguskimbu ringsagedust. Seda kasutati orbitaalse impulsimomendi ülekandmiseks madalaindeksilisele osakesele. Esmatähelepanek üheaegsest spinni ja impulsimomendi üleminekust osakesele, mis ei ole kimbu teljel, vaadeldi Besseli kimbu abil. Ringikujuline struktuur lubas spinni mõõta raadiuse funktsioonina. Selles eksperimendis oli kõrgemat järku Besseli kimp ringpolariseeritud ja polarisatsiooni sai muuta lastes valgust läbi kaksikmurdva osakese, mis pöörles, otsekui oleks valguse spinni impulsimoment osakesele üle kantud. Kõrgemat järku Besseli kimbu kaldu olevad lainefrondid põhjustavad orbitaalse impulsimomendi levimist hajumisena.
"Valguskuul"
Monokromaatsete Besseli kimpude summeerimine spetsiifiliste eeskirjade järgi, võimaldab luua "valguskuule", mis levivad muutumatult vaakumis ja lineaarses keskkonnas. "Valguskuul" saadakse ülilühikeste valgusimpulssidega (10 fs suurusjärgus), millel on lai spekter (valge valgus). "Valguskuule" kasutatakse näiteks plasma loomiseks, osakeste mikromanipulatsioonis, geenitehnoloogias jne. "Valguskuuli" intensiivsus moodustab x-z ja x-t tasandi läbilõikes tähe "X", mille järgi on see nime saanud. Näiteks Besseli X-laine (inglise Bessel X-wave) on "valguskuul", mille elektriväli levib võrdse rühma- ja faasikiirusega, mis on suuremad valguse kiirusest vaakumis c. Kuna energia levimiskiirus on väiksem või võrdne c-ga, siis ühtegi fundamentaalset füüsikaseadust ei rikuta.
Salt Rock
Salt Rock on linn Lõuna-Aafrika Vabariigis KwaZulu-Natali provintsis iLembe ringkonnas. Linn asub India ookeani rannikul.
Lõuna-Aafrika Vabariigi 2011. aasta rahvaloenduse andmetel oli Salt Rocki elanikest valgeid 76,47%, mustanahalisi aafriklasi 19,05%, India või Aasia päritolu inimesi 2,33%, värvilisi 1,33% ja teisi 0,89%. Inglise keelt pidas emakeeleks 66,89% inimesi, suulu keelt 13,47% afrikaani keelt 13,36% ja koosa keelt 1,45%.
Wopke Hoekstra
Wopke Bastiaan Hoekstra (sündinud 30. septembril 1975) on Hollandi poliitik (Kristlik Demokraatlik Üleskutse).
Wopke Hoekstra lõpetas Leideni Ülikooli õigusteaduse erialal 2001. aastal. Magistrikraadi majanduse ja õigusteaduse eriala omandas ta äriülikoolis INSEAD 2005. aastal. 2002–2004 töötas ta firmas Shell. Alates 2006. aastast töötas ta firmas McKinsey & Company. Aastatel 2011–2017 oli Hoekstra Hollandi parlamendi ülemkoja liige. 18. märtsist 2021 kuni 10. jaanuarini 2022 oli ta Hollandi parlamendi esindajatekoja liige ja Kristlik Demokraatliku Üleskutse fraktsiooni liider.
Alates 10. jaanuarist 2022 on Wopke Hoekstra Hollandi välisminister ja Hollandi asepeaminister.
Mida teha emaga
"Mida teha emaga" on Mari Saadi 1978. aastal ilmunud lühiromaan.
Tekst ilmus esmakordselt 1977. aastal ajakirjas Looming.
Romaani tegevus toimub ühel varasuvisel nädalavahetusel, kus maale ema juurde kogunevad töid tegema tema lapsed koos abikaasade ja lastelastega. Ühe perekonna näitel heidetakse pilk hulgale päevakajalistele probleemidele: eaka ema murele üha keerulisemaks muutuva iseseisva toimetulekuga, raskustele kitsaste elutingimustega, valikutele karjääri ja pere vahel, põlvkondade vastuoludele, hirmule lastesaamise ees.
Lickingi maakond
thumb|Piknikukorv-büroohoone Newarkis
Lickingi maakond (Licking County) on maakond USA-s Ohio osariigis.
Maakonna halduskeskus ja suurim linn on Newark.
Elanike arv oli 2010. aasta rahvaloenduse järgi 166 492. Aastal 2000 oli elanike arv 145 491.
Ajalugu
Lickingi maakond moodustati 30. jaanuaril 1808. aastal Fairfieldi maakonna osadest.
Héctor López
Héctor López Colín (1. veebruar 1967 México – 24. oktoober 2011 México) oli Mehhiko poksija.
Tõnu Kark
Tõnu Kark (sündinud 4. detsembril 1947 Tallinnas) on eesti näitleja.
Héctor López
López sai kukk-kaalus (kuni 54 kg) 1984. aasta Los Angelese olümpiamängude poksivõistlusel hõbemedali, kaotades finaalis kuldmedali- ja olümpiavõitjale Maurizio Steccale (Itaalia).
Tõnu Kark
Kark on lõpetanud 1970. aastal Draamateatri õppestuudio ning on sellest ajast alates olnud elukutseline näitleja.
Héctor López
López poksis jaanuarist 1985 kuni juulini 2000 elukutselisena. Ta osales kokku 49 kohtumisel ning võitis neist 41 (neist 23 nokaudiga) ja kaotas 7 (neist 1 nokaudiga) kohtumist ning 1 kohtumine jäi viiki. Ta on olnud elukutseliste erinevate kaalukategooriate ja poksiorganisatsioonide Põhja-Ameerika ja maailmameister.
Tõnu Kark
Ta töötas aastatel 1971–1980 Rakvere Teatris ja 1981–1996 Eesti NSV Riiklikus Noorsooteatris. Alates 1996. aastast on ta Eesti Draamateatri näitleja.
Isiklikku
Näitleja Feliks Kark on tema vend, politseikaplan Tõnis Kark on tema poeg. Kokku on tal neli last, kellest vanim on tütar Kristi Kark.
Kadaka puiestee
thumb|Endise Hiiu – Harku karjääri raudtee suund [[Tihniku viadukti (Kadaka puiestee) all, enne kergliiklustee rajamist.]] Kadaka puiestee on tänav Tallinnas Mustamäe ja Nõmme linnaosas. See kulgeb läbi Kadaka, Vana-Mustamäe, Hiiu ja Pääsküla asumi.
Kadaka puiestee algab Kadaka teelt. Ta ristub Mäealuse (vasakult), Lehtri (paremalt), Karsti (paremalt), Mäepealse (vasakult), Trummi (vasakult) ja Nõva tänavaga (paremalt). Pärast ristumist Tähetorni tänavaga (risti) kulgeb puiestee üle Mustamäe nõlva ja Tihniku viadukti, mille alt läheb endine Hiiu – Harku karjääri raudteetamm.
Pääskülas ristub tänav Kalda (paremalt), Tammepärja (risti), Tammiku (risti), Päikese puiestee (paremalt), Hommiku (vasakult), Kasteheina (vasakult), Mesila (vasakult), Vainu (vasakult), Õitse (risti), Muuluka (vasakult), Raie (paremalt), Sireli (vasakult), Kaasiku (risti), Suvila (risti), Kastani (risti), Lõo (vasakult), Seedri tänavaga (paremalt) ja Toome põiguga (paremalt) ning lõpeb Pärnu maantee ja Rohula tänava ristmikul.
Tänava varasemad nimed
Esimesed teated tänava nime kohta on aastast 1925 (Kadaka tn, vene Кадакская ул., 1926 saksa Kaddaksche Promenade, vene Кадакский бульвар).
Aastatel 1940–1941 kandis puiestee Kommunaari nime.
Popkultuur
Kadaka puiestee, Kadaka tee ja Hiiu – Harku karjääri raudtee vahelisel rabasel ja paesel alal on filmitud Lenfilmi mängufilmi Sherlock Holmesi ja doktor Watsoni seiklused: Baskerville'ide koer (Приключения Шерлока Холмса и доктора Ватсона: Собака Баскервилей, 1981) erinevad episoodid filmi finaalist.
Erich Seiler
Erich Wilhelm Seiler (30. aprill 1922 Pärnu – 14. veebruar 1986 Pärnu) oli Eesti sõudetreener ja sporditegelane.
Õppis 1937–1941 Tallinna Tehnikaülikoolis maaparandust.
Võttis Punaarmeesse mobiliseerituna osa II maailmasõjast.
Sõudmine
Sõudmistreeninguid alustas 1935 Pärnu sõudeklubis (Pernauer Ruder-Club).
Kohtunikuna
Seiler tegutses ka kohtunikuna (1956 ülel kat, 1963 rhv kat), 1971–75 oli Sõudespordiföd-i kohtunikekogu esimees. Oli 1951–75 ja 1979–83 Sõudeföderatsiooni presiidiumi liige, 1956–59 esimees ja 1959–71 aseesimees. Kalevi auliige (1965). B: Eesti sõudespordi ajalugu. [Koostanud H-H. Artma] Tln, 2001, lk 356–363.
Suhail Shaheen
Muhammad Suhail Shaheen (puštu keeles محمد سہیل شاہین) on Afganistani ajakirjanik ja diplomaat. 2021. aasta augusti seisuga oli ta tegev Katari büroos resideeriva Ţālebāni kõneisikuna.
1936. aasta Eesti meistrivõistlused kergejõustikus
1936. aasta kergejõustiku Eesti meistrivõistlused toimusid 1936. aasta juulis. Meeste võistlused peeti 4.–5. juulil Tallinnas, maraton samas 12. kuupäeval, naiste alad ning kümnevõistlus Tartus 13.–14. juulil.
Meeste seas võitis võistkondlikult Kalev (159), Akadeemilise Spordiklubi (129) ees, järgnesid ÜENÜTO (42), Sakala (33), Tallinna politsei spordiring (24) ja Pärnu spordiklubi (14).
Naistest oli edukaim ÜENÜTO (75), ASK (69) ja Pärnu Vapruse (24) ees.
Kümnevõistlus
E. Rähni seeria: 11,7-645-10,72-165-54,7-17,5-32,97-303-35,64-5.12,4
Ntuzuma
Ntuzuma on linn Lõuna-Aafrika Vabariigis KwaZulu-Natali provintsis eThekwini linnaringkonnas.
Lõuna-Aafrika Vabariigi 2011. aasta rahvaloenduse andmetel oli Ntuzuma elanikest mustanahalisi aafriklasi 99,46%, India või Aasia päritolu inimesi 0,17%, värvilisi 0,16%, valgeid 0,08% ja teisi 0,13%. Suulu keelt pidas emakeeleks 91,58%, inglise keelt 2,30%, ndebele keelt 1,62% ja koosa keelt 1,62%.
St. Lucia (LAV)
St. Lucia on asula Lõuna-Aafrika Vabariigis KwaZulu-Natali provintsis uMkhanyakude ringkonnas Mtubatuba vallas. St. Lucia asub India ookeani rannikul.
St. Lucia lähedal asub iSimangaliso märgalapark.
Lõuna-Aafrika Vabariigi 2011. aasta rahvaloenduse andmetel oli St. Lucia elanikest valgeid 52,26%, mustanahalisi aafriklasi 41,03%, värvilisi 3,80%, India või Aasia päritolu inimesi 2,08% ja teisi 0,82%. Afrikaani keelt pidas emakeeleks 38,15% inimesi, inglise keelt 30,84% ja suulu keelt 26,31%.
Kaardi üldistamine
Kaardi üldistamine on sisu valiku ja üldistamise protsess kaardi koostamisel. Selle eesmärk on kujutatava nähtuse tüüpilisi jooni ja iseloomulikku omapära säilitada ja need vastavalt kaardi kasutusalale, teemale ja mõõtkava võimalustele kaardil esile tõsta.
Vaba radikaal
Vaba radikaal on keemias aatom, ioon või molekul millel on vähemalt üks paardumata elektron. Samas tähenduses kasutatakse tihti ka mõistet radikaal.
Vabad radikaalid on tavaliselt väga suure reaktsioonivõimega, seega väga lühiealised intermediaadid ja reageerivad kiiresti teiste radikaalide või molekulidega. Vabad radikaalid moodustuvad paljudes põlemis-, polümerisatsiooni-, pürolüüsi, biokeemilistes jt reaktsioonides.
Kaardi üldistamine
Kõige rohkem mõjutab kaardi üldistamist kaardi mõõtkava, nt 1 km² pindalaga maa-ala kujutatakse: Loomulikult on võimatu igal juhul sama täpsuse ja põhjalikkusega maastikku kaardile panna. Väiksemad ja vähem tähtsad objektid jäetakse sageli kõrvale; mida väiksem on mõõtkava, seda rohkem on selliseid objekte.
Vaba radikaal
Keemilistes reaktsioonides tähistatakse vaba radikaali, märkides selle punktiga vastava aatomi või aatomite rühma taga. Näiteks kloori molekulid võivad ultraviolettkiirguse toimel anda atomaarsed kloori radikaalid, kusjuures toimub Cl–Cl sideme homolüüs.
Vaata ka
Radikalar
Kaardi üldistamine
Ka väiksed detailid ei ole tähtsad ja isegi segavad kaardi lugemist. Näiteks mäeahelike kulgemisest mäestikus saab hea ettekujutuse ainult väikesemõõtkavalise kaardi abil, topograafiline kaart selleks ei sobi.
Erinevates loodustingimustes on samadel objektidel erinev tähtsus, näiteks kõrbete ja poolkõrbete kaartidel on kaevud väga olulised, kuid neid ei märgita veega varustatud piirkondade kaartidele.
Üldistuse määr sõltub ka kaardi kasutusalast. Näiteks "Suure maailma atlase" kaartidel on kaardi sisu väga põhjalik, aga kooliatlases peaks olema sisu lihtsustatud kooli ainekava piirides.
Kaardi üldistamise põhimõtted:
Riisselja
Riisselja oli küla Pärnumaal Saarde vallas.
Kohanimekäändeks on Riisselga, aga võib öelda ka Riisseljale või Riisseljasse.
Ajalugu
Riisseljat esmamainiti 1858, kui nimetati Rehhesilla metsavahikohta. 1866 kirjutati metsavahikoht vene keeles kujul Рисилла. Koht asus Saarde kihelkonnas ja kuulus Pati mõisale. Kui 1923 avati külas raudteejaam, kirjutati selle nimi Riiselja. Külaks sai Riisselja alles 1970, aga juba 1977 liideti ta Kalda külaga. Hiljem viidi see paik üle Saunametsa küla koosseisu.
Riisseljas oli raudteejaam Pärnu–Mõisaküla–Viljandi raudteel. Riisseljast hargnes Riisselja–Orajõe raudteeharu, mida 1925 pikendati Iklasse ja maailmasõja ajal Heinastesse.
Kännu-kaksikhammas
Kännu-kaksikhammas (Dicranum flagellare) kaksikhambaliste sugukonda kuuluv sammaltaim.
Riisselja
Ajalugu
1977 liideti Surju valla 20 asulat, sh. Riisselja. 1997 tehti ettepanek endise kohanime taastamiseks.
Kännu-kaksikhammas
Kännu-kaksikhammas on tihemurusalt või padjanditena kasvav hele- kuni tumeroheline sammal. Lehed on lantsetjad, kuivalt eemaldunud ja varrel ühekülgselt sirpjad või krässus, peaaegu kogu ulatuses torujalt kokku rullunud tipuga.
Riisselja
Kohanime päritolu
Raudteejaama nimi tuleb arvatavasti metsavahikoha nimest. Algusosa tuleb sõnast "rehi", mida kohalikus murdes öeldi rihi või riih. Lõpuosa -selja ja -silla vaheldumist on Eestis mujalgi juhtunud.
Kännu-kaksikhammas
Eosed on oliivrohelised, läbimõõduga 12–20 µm, valmivad sügisel. Vegetatiivne paljunemine toimub võsude tippudes kimpudena kasvavate, kergesti murduvate väikeste munajate liibunud lehtedega flagellide abil.
Kännu-kaksikhammas kasvab metsades kõdupuidul, harvem tüvealustel või metsaradadel turvasmullal. Teeradadel võib moodustada väga tiheda, helerohelise, viltja muru. Eestis väga sage.
Kalervo Alanenpää
Kalervo Johannes Alanenpää (sündinud 18. aprillil 1956 Ylitornio vallas Soomes) on Rootsi endine poksija.
Alanenpää oli Rootsi meister kergekaalus (kuni 60 kg) 1980. aastal.
Alanenpää osales kergekaalus (kuni 60 kg) 1980. aasta Moskva olümpiamängude poksivõistlustel, kuid kaotas 1. ringis ja jäi edasisest medaliheitlusest välja.
Alanenpää osales kergekaalus (kuni 60 kg) 24. Euroopa meistrivõistlustel (Tampere, 1981), kuid kaotas veerandfinaalis hilisemale pronksmedalivõitjale Carlo Russollilole (Itaalia) ja jäi edasisest medaliheitlusest välja.
Rõstla karjäär
pisi|Vana karstimaastik Rõstla karjääris Rõstla paekarjäär on karjäär Jõgeva maakonnas Põltsamaa vallas. Karjääris kaevandatud toormest valmistatakse dolomiidikillustikku.
Karjääris on esinduslik Raikküla lademe paljand, mis on arvele võetud ürglooduse objektina.
Jõhvi postijaam
Jõhvi postijaam oli postijaam Jõhvis.
Algselt asusid Peterburi–Narva–Tartu–Riia postimaanteel Eestimaa kubermangus Kauksi (Kaulks), Pungerja (Pungern), Puru (Purro) ja Voka (Fockenhof) postijaamad. 1782. aastal suleti Puru postijaam hoonete tuleohtliku seisukorra pärast ja postijaam viidi Jõhvi kiriku juurde üle. . Jõhvis ristus Peterburi–Narva–Tartu–Riia postimaanteega, Tallinna–Peterburi postimaantee.
Postijaamahoone
Postijaamahoone valmis 1782. See oli esimene kivist postijaam Põhja-Eestis. Hoone lammutati 1970. aastal.
Fluorestsentsmikroskoop
pisi|Fluorestsentsmikroskoobi näide. Olympus BX61-l on fluorestsentsi filtreerimiskuubikute torn paigutatud objektiivi kohale. Süsteemis on ka digitaalne kaamera Fluorestsentsmikroskoop on optiline mikroskoop, mida kasutatakse orgaaniliste ja anorgaaniliste ühendite omaduste uurimiseks, lähtudes pigem fluorestsentsist ja fosforestsentsist kui peegeldumisest ja absorptsioonist, aga samas ei välista nende koos kasutamist. Fluorestsentsmikroskoop on kõnekeeles tuntud ka epifluorestsentsmikroskoobina, kuid see mõiste viitab ka selle mikroskoobi sarnasusele konfokaalmikroskoobiga, mis samuti kasutab oma töös fluorestsentsi.
Algteadmisi fluorestsentsmikroskoopiast
Kõik fluorestsentsmikroskoopia meetodid kasutavad sama põhimõtet. Proovis olevate molekulide ergastamiseks kasutatakse valgusallika sellist lainepikkust või lainepikkuste vahemikku, mille juures proovis olevad molekulid fluorestseeruvad. Proovi fluorestseerumisel kiirguv valgus, mis on enamasti pikemal lainepikkusel kui ergastuslainepikkus (Stokesi fluorestsents), detekteeritakse läbi mikroskoobi objektiivi. Sellise meetodi puhul kasutatakse tavaliselt kahte filtrit: esiteks ergastusfilter, mis tagab ergastuskiirguse kasutamise soovitud lainepikkusel ja selle monokromaatsuse, ning teiseks emissioonfilter, mis tagab selle, et ergastuskiirgus ei jõuaks tajurisse. Fluorestsentsmikroskoopia kasutab kujutise saamiseks põhimõtteliselt teistsugust lähenemist võrreldes neeldunud ja peegeldunud valge valguse tehnikatega, nagu faasikontrastiga ja diferentsiaalinterferentsiga. Need kaks kontrastoptilise mikroskoopia meetodit annavad väga erinevat, kuid teineteist täiendavat infot.
Fluorestsentsmikroskoobi tööpõhimõte
Proovi ergastamiseks kasutatakse konkreetse lainepikkusega (või lainepikkuste vahemikuga) valgust, mis neeldub fluorofoorides, mille tulemusena need osakesed lähevad üldjuhul üle singulaarsesse ergastunud olekusse (näiteks olekusse s 1 või s 2 ) ja seejuures enamasti mõnele vibratsiooniergastusnivoole (v 1 ,v 2 ,...,v n ). Pärast seda toimub esmalt mittekiirguslik osakeste "lõdvestumine" (võnkerelaksatsioon, sisekonversiooniüleminek), millele järgneb kiirguslik osakeste "relaksatsioon" ehk fluorestsents. Seega emissioonikiirguse energia on mittekiirgusliku relaksatsiooni tõttu madalam kui ergastuskiirguse energia ja emissioonispekter nihkub pikemate lainepikkuste poole (Stokesi nihe). Ka anti-Stokesi nihe on võimalik, kuid rõhuv enamik kvante on siiski Stokesi kvandid, sest toatemperatuuril on enamik osakesi olekus v 0. Ergastuskiirgus eraldatakse nõrgemast fluorestsentskiirgusest spektraalse emissioonfiltri abil. Tüüpilised fluorestsentsmikroskoobi osad on järgmised:
Enamik kasutusel olevaid fluorestsentsmikroskoope on epifluorestsentsmikroskoobid (s.t proovi ergastamine ja fluorestsentsi vaatlus toimub proovi kohalt). Eriti tähtis koht on neil mikroskoopidel just bioloogia- ja biokeemiaharu teadusuurimustes, samuti on nende mikroskoopide ehitus olnud eeskujuks keerukamate mikroskoopide nagu konfokaalmikroskoop ja totaalne sisepeegeldusfluorestsentsmikroskoop (TIRF) ehitamisel.
Valgusallikad
Fluorestsentsmikroskoopia vajab suure intensiivsusega ja monokromaatsusele lähenevat ergastusvalgust (juhul kui mõõtmistel ei kasutata lainepikkuste vahemikku), mida osad laialt levinud valgusallikad, nagu halogeenlamp, pakkuda ei suuda. Levinud on kahte tüüpi valgusallikad: elavhõbe-gaaslahenduslambid ja ksenoonkaarlampid koos ergastusfiltritega või laserid. Laserite kasutusala piirab lainepikkuste varieerimisvõimaluse puudumine või laseri kallidus, kui see võimalus olemas on. Enamjaolt kasutatakse lasereid just komplitseeritumate fluorestsentsmikroskoopia meetodite puhul, milleks on konfokaalmikroskoopia ja totaalne sisepeegeldusfluorestsentsmikroskoopia. Samas sobivad ksenoonkaarlamp ja elavhõbe-gaaslahenduslamp laia lainepikkuste vahemikuga mõõtmiste jaoks epifluorestsentsmikroskoopias.
Proovi ettevalmistus
Selleks, et proov oleks mõõdetav fluorestsentsmikroskoobiga, peab proovis sisalduv analüüt olema fluorestseeruv. Kui analüüt ei ole fluorestseeruv, siis tema fluorestseeruvaks muutmiseks on mitmeid võimalusi. Peamised neist on järgmised: tehisliku fluorestsentsmärgise kasutamine ja fluorestsetseeruvate proteiinide ekspressioon rakus (levinud bioloogiliste proovide puhul). Alternatiivse meetodina kasutatakse proovi sisemist fluorestseerumist ehk autofluorestsentsi. Sellised proovid sisaldavad autofluorestseeruvaid bioloogilisi molekule (näiteks NADPH ja flaviin), mida kasutatakse sageli selleks, et eraldada kunstlikult lisatud märgiste emissioonkiirgust loomulikult fluorestseeruvate molekulide omast. Fluorestsentsmikroskoop on üks võimsamaid tööriistu loodusteadustes, mis võimaldab uurida valkude või teiste huvipakkuvate molekulide jaotust tänu spetsiifilisele ja tundlikule analüüdi märgistamisele. Kuna fluorestsentsmikroskoopia on üks madalamaid avastamispiire võimaldav spektroskoopiline meetod, siis seetõttu on bioloogiliste molekulide märgistamiseksvälja töötatud väga palju tehnikaid.
Bioloogilised fluorestsentsmärgised
Paljudele bioloogilistele molekulidele on disainitud fluorestsentsmärgised. Ühte märgiste klassi kuuluvad väiksed, sisemiselt fluorestseeruvad ja spetsiifiliselt seostuvad molekulid. Tähtsaimad näited sellistest molekulidest on DAPI ja Hoechst (kuulub siniste fluorestsentsmärgiste perekonda), mis seostuvad DNA väikse vaoga, märgistades seega rakutuuma. Teine suur klass on fluorofooriga derivatiseeritud droogid ja mürkained, mis seostuvad kindlate rakustruktuuridega. Selle klassi parim näide on fluorestsentsmärgistatud falloidiin, mida kasutatakse aktiini filamentide ja imetajarakkude märgistamiseks.
Väga paljud fluorofoorid, näiteks fluorestsiin ja DyLight 488, on võimelised moodustama keemilisi sidemeid erinevate molekulidega, mis seostuvad uuritava ainega proovis.
Immunofluorestsents
pisi|Hiire seedetrakti [[närvitänk märgistatuna roheliselt fluorestseeruva märgisega, sinine värvus on tingitud UV-alas autofluorestseeruvast perifeersetest närvitänkidest. Tegemist on immunohistokeemilise (antikeha-antigeen seostumine) meetodi näitega, kus kujutise saamiseks on kasutatud laseriga konfokaalmikroskoopi]] Immunofluorestsentsmeetod baseerub antikehade omadusel seostuda kõrgspetsiifiliselt antigeenidele (enamasti organismile võõrad ained), et märgistada konkreetseid valke või muid aineid rakus. Kõigepealt töödeldakse proovi esmaste antikehadega, et need seostuksid uuritavate ainetega. Kusjuures esmane antikeha võib olla vahetult konjugeeritud fluorofooriga. Alternatiivselt kasutatakse fluorofooridega konjugeeritud sekundaarseid antikehasid, mis seostuvad spetsiifiliselt esmaste antikehadega. Näiteks hiirtes kasvatatud tubuliiniga spetsiifiliselt seostuvaid primaarseid antikehasid, mis on ühinenud fluorofooriga derivatiseeritud sekundaarantikehadega, võib kasutada mikrotuubulite märgistamiseks rakus.
Fluorestsentsvalgud
Tänapäevane arusaamine geneetikast ja DNA modofitseerimise tehnikatest on jõudnud sinnamaani, et teadlased suudavad valke geneetiliselt muundada nii, et proteiinis oleks ka fluorestseeruv valguosa. Tänu sellele on võimalik bioloogilistes proovides sisalduv uuritav aine muuta otseselt fluorestseeruvaks. Seega saab proteiinide asukoha otseselt kindlaks teha ka elusrakkudes.
Piirangud
Fluorofoorid võivad oma fluorestseerumisvõime kaotada kiiritamisega kaasnevas protsessis, seda nimetatakse fotopleekimiseks. Fotopleekimine on molekuli fotokeemiline hävimine ergastuskiirguse tõttu. Selle nähtuse esinemist saab tagasi tõrjuda teatud meetmete abil, milleks on
Tänu fluorofooridele on võimalik elusrakkude uurimine fluorestsentsmikroskoopias, kuid tuleb silmas pidada, et elusrakud on siiski küllaltki tundlikud kiirguse suhtes, eriti kõrgsagedusliku kiirguse suhtes. Veelgi enam, fluorofooridel on tendents tekitada ergastamisel keemiliselt aktiivseid ühendeid, mis on rakule mürgised.
Erinevalt peegeldumis- ja neeldumissmikroskoopia meetoditest võimaldab fluorestsentsmikroskoopia uurida ainult neid struktuure, mis on fluorestsentsmärgistatud. Näiteks fluorestsentsmärgistatud DNA uurimine rakus võimaldab kindlaks teha ainult DNA paigutuse selles, kuid ei ütle ülejäänud raku morfoloogia kohta midagi.
Campeonato Brasileiro Série A
Campeonato Brasileiro Série A (tuntud ka kui Brasileirão) on Brasiilia kõrgeim jalgpalliliiga. Liiga sponsor on Assaí Atacadista, millega on liiga ametlik nimi Brasileirão Assaí.
Ajalooliste eripärade ja riigi suure geograafilise suuruse tõttu ei toimunud Brasiilias jalgpallis paljude osariikide vahelised meistrivõistlused enne 1959. aastat. Esimesteks meistrivõistlusteks oli Taça Brasil. Aastatel 1967–1970 oli kõrgliigaks Torneio Roberto Gomes Pedrosa. Esimesed ametlikud üleriigilised meistrivõistlused toimusid alles 1971. aastal. Praeguse formaadi sai kõrgliiga 2003. aastal. Enne seda selgus meister põhihooajale järgnenud väljalangemisturniiril.
Alates 2006. aastast mängib kõrgliigas 20 klubi. Kõik klubid peavad ühe hooaja jooksul kõrgliigas 38 mängu (19 kodu- ja 19 võõrsilmängu). Enim punkte kogunud klubi tuleb Brasiilia meistriks. Kõrgliiga hooaega kestab tavalisest maist detsembrini. Hooaja lõpuks neli viimaseks jäänud klubi langevad esiliigasse Campeonato Brasileiro Série B.
Alates 1959. aastast on Brasiilia kõrgliigas mänginud kokku 157 klubi. Brasiilia meistriks on tulnud 17 klubi. Edukaim klubi on 11 tiitliga Palmeiras, järgnevad kaheksa võiduga Santos, seitsme võiduga Corinthians ja Flamengo ning kuue võiduga São Paulo. Viiest edukamast klubist neli on pärit São Paulo osariigist, kuhu on läinud ka kõige enam meistritiitleid (kokku 33). São Paulo osariigile järgneb 17 võiduga Rio de Janeiro osariik.
Aastatel 1961–1965 tuli Santos Brasiilia meistriks rekordiliselt viiel korral järjest. Hüüdnime Os Santásticos kandnud Santose meeskonda kuulus teiste seas Pelé.
Klubid
Campeonato Brasileiro Série A 2023 hooajal mängivad liigas järgmised 20 klubi:
Võrguseadmed
Sidevõrguseadmed on seadmed, mis võimaldavad kasutada arvuti- ja telefonivõrku. Sinna kuuluvad sellised tooted nagu ruuterid, kommutaatorid (switchid), jaoturid (hubid), serverid, võrgukaardid, modemid, adapterid, tulemüürid ja muu riistvara.
Campeonato Brasileiro Série A
Meistrid
* Aastatel 1967–1968 oli kaks kõrgliigat korraga (Torneio Roberto Gomes Pedrosa ja Taça Brasil)
Võrguseadmed
Levinuim kohtvõrgu riistvara baseerub tänapäeval Etherneti adapteritel.
Campeonato Brasileiro Série A
Enim väravaid
Enim väravaid Brasiilia kõrgliiga klubides löönud mängijad. 2022. aasta hooaja seisuga. Paksus kirjas on toodud tegevmängijad.
Enim mänge
Enim mänge Brasiilia kõrgliiga klubides pidanud mängijad. 2022. aasta hooaja seisuga.
Võrguseadmed
Teine liik riistvara tegeleb sidevõrgustikes andmeedastusega interneti vahendusel.
Andmebaaside ja edastusega tegelevad serverid on näiteks andmebaasiserver, faksiserver, kohtvõrgu server, meiliserver, nimeserver (DNS-server), puhverserver, serverrakendus, rakendusserver, laiserver, X-server, anonüüm (-veebi)server, listiserver, autentimisserver, prindiserver, kaugpöördusserver ja virtuaalserver.
Kolmas liik sidevõrgustiku seadmeid tegeleb mobiiltelefoni kõnede jms edastuse vahendamisega.
Estadio Monumental David Arellano
Estadio Monumental David Arellano on jalgpallistaadion Tšiilis Santiago linnas.
Seos Eestiga
Eesti jalgpallikoondis on staadionil kohtunud ühe korra Tšiili jalgpallikoondisega. 19. juunil 2011 peetud sõpruskohtumise kaotas Eesti 4:0.
Andrzej Olechowski
Andrzej Marian Olechowski (sündinud 9. septembril 1947) on Poola poliitik ja ökonomist.
Andrzej Olechowski lõpetas Varssavis Planeerimise ja Statistika Kooli. Seejärel töötas ta Poola rahvapangas ja Kaubanduspangas. Majandusteaduste doktori kandidaadi kraadi kaitses ta 1979. aastal. 1982–1984 töötas ta Ühinenud Rahvaste Organisatsiooni Kaubandus- ja Arengukonverentsis Genfis. 1985–1987 töötas ta Washingtonis Maailmapangas ökonomistina. 1987. aastal oli ta Poola Keskpanga direktori nõunik ja 1989–1991 asedirektor. 1991–1992 töötas ta Poola Välisministeeriumi riigisekretärina. 1992. aastal oli Poola rahandusminister. 1992–1995 oli ta Varssavi rahandusminister. 1995. aastal oli ta Poola välisminister.
Poola 2000. aasta presidendivalimistel kandideeris Andrzej Olechowski sõltumatu kandidaadina. Ta kogus 17,3% häältest ja jäi Aleksander Kwasniewski järel teiseks.
2001. aastal oli ta üks Kodanikuplatvormi asutajatest. 2002. aasta kandideeris ta Varssavi presidendiks (linnapeaks), kuid ei osutunud valituks. 2009. aastal lahkus Olechowski Kodanikuplatvormist.
Poola 2010. aasta presidendivalimistel osales Andrzej Olechowski sõltumatu kandidaadina. Ta kogus esimeses voorus 1,44% häältest ja ei pääsenud edasi teise vooru.
Must panter
pisi|Melanistlik [[leopard]] Must panter on pantri perekonna liikide melanistlike vormide ühisnimetus.
Aasias ja Aafrikas on mustad pantrid leopardid, Ameerikas jaaguarid.
Jaaguaridel on melanism levinud, see kandub pärilikult edasi dominantse alleeli kaudu. Leopardidel kandub melanism edasi retsessiivse alleeli kaudu.
Winston Graham
Winston Graham (30. juuni 1908 Manchester – 30. juuli 2003 Buxted, Ida-Sussex) oli inglise kirjanik.
Telesari
Raamatusarja "Poldark" esimeste osade põhjal on valminud populaarne BBC telesari
Kâmpóng Spœ provints
Kâmpóng Spœ provints on 1. järgu haldusüksus Kambodžas.
Haldusjaotus
Provints jaguneb kaheksaks ringkonnaks:
Georgi Kedrov
Georgi Tihhonovitš Kedrov (1907 – 1987) oli Nõukogude Liidu ja Eesti NSV kommunistlik parteitegelane ja poliitik. Ta oli aastatel 1948–1949 Eestimaa Kommunistliku (bolševike) Partei Keskkomitee teine sekretär. Kedrovi Eestisse määramine oli osa Nõukogude poliitikast, kus EK(b)P teise sekretäri ametikoht oli enamasti Venemaa venelase käes.
Elulugu
Kedrov sündis 1907. aastal Jakovlevskaja külas Novgorodi kubermangus Venemaa Keisririigis. Ta omandas 1935. aastal kõrghariduse Leningradi Tehnika- ja Majandusinstituudis. Aastatel 1939–1941 töötas ta Moskvas ÜK(b)P Frunze rajoonikomitee esimese sekretäri ametikohal, seejärel 1941–1946 ÜK(b)P Viiburi rajoonikomitee esimese sekretärina ja 1946–1948 ÜK(b)P Leningradi linnakomitee sekretärina.
1948. aasta oktoobris määrati Kedrov Aleksei Kuznetsovi soovitusel Eestimaa Kommunistliku (bolševike) Partei Keskkomitee teiseks sekretäriks ning ta asus Tallinna elama. Kuna Kedrov oli Leningradis töötanud ning Ždanovi ja Kuznetsovi lähikondne, siis sai ka temast Leningradi süüasja üks ohvreid. 1949. aastal eemaldati ta EK(b)P KK teise sekretäri kohalt ja kutsuti tagasi Moskvasse, kus ta arreteeriti.
Rapla keskraamatukogu
Rapla keskraamatukogu on raamatukogu Rapla maakonnas Raplas.
Raamatukogu direktor on Õie Paaslepp.
Ulvi Lutoškin
Ulvi Lutoškin (aastani 1984 Ulvi Siig; sündinud 20. mail 1964 Pärnus), on Eesti sõudja ja sõudetreener, Roman Lutoškini abikaasa. 178 cm, 68 kg.
Lõpetas 1982 Pärnu 6. Keskkooli ja 1988 sõudmise erialal Tartu Riikliku Ülikooli kehakultuuriteaduskonna. Aastast 1984 Pärnu Kuninga Tänava Põhikooli kehalise kasvatuse õpetaja. Alates 2004 Pärnu Koolispordiliidu juhatuse liige.
Rapla keskraamatukogu
Aastatel 1903 kuni 1913 tegutses Raplas karskuskuratooriumi raamatukogu-lugemistuba. 1917. aastal asutati kohalik haridusselts, mille alla loodi ka raamatukogu.
Ulvi Lutoškin
Sõudmine
Sõudmist hakkas harrastama 1979 Ester Lebedeva ja Mihkel Leppiku juhendamisel.
Rapla keskraamatukogu
Kui Raplast sai 1950. aastal rajoonikeskus, siis nimetati raamatukogu Rapla rajooniraamatukoguks.
Ulvi Lutoškin
Treenerina
Tegutsenud aastast 2000 sõudetreenerina (6. kutsetase, 2006), aastast 2009 on Eesti naiste koondise treener. Õpilasi: Kaisa Pajusalu, Helen Tinkus. Sõudeliidu parim noortetreener 2004 ja 2006–2007 ning juunioride treener 2009–2010.
Rapla keskraamatukogu
Juhatajad
Raamatukogu juhatajatena on töötanud:
Meeletu maailm (album)
"Meeletu maailm" on kogumikplaat helilooja Valter Ojakääru muusikaga. Albumi andis 1998. aastal välja Eesti Raadio.
Verwaltungsgemeinschaft Uder
pisi|
Arvo Eek
Arvo Eek (13. oktoober 1937 – 9. juuli 2009) oli eesti keeleteadlane.
Verwaltungsgemeinschaft Uder
Verwaltungsgemeinschaft Uder koosneb järgmistest valdadest:
Arvo Eek
Arvo Eek oli pärit raudteelase perekonnast. 1952. aastal lõpetas ta Eidapere 7-klassilise kooli ja 1956. aastal Viljandi Pedagoogilise Kooli. Seejärel töötas ta kolm aastat algkooliõpetajana Ehavere algkoolis Luual. 1957. aastal alustas ta kaugõppes eesti filoloogia õpinguid Tartu Riiklikus Ülikoolis, 1959. aastal läks üle päevasesse osakonda. Ülikooli lõpetas ta 1963. aastal.
1963–1966 oli Arvo Eek ENSV TA Keele ja Kirjanduse Instituudi aspirant. Alates 1966. aastast töötas ta samas nooremteadurina. 1971. aastal kaitses ta filoloogiakandidaadi kraadi teemal "Eesti keele sonoorsed konsonandid", samal aastal määrati ta Keele ja Kirjanduse Instituudi eksperimentaalfoneetika laboratooriumi juhatajaks. Aastatel 1977–1992 töötas Arvo Eek Keele ja Kirjanduse Instituudi vanemteadurina. 1991–1993 oli ta Eesti Vabariigi Riikliku Keeleameti seadusloome nõunik. 1992–1994 oli ta külalisuurija Stockholmi Ülikooli Keeleteaduse Instituudi foneetikalaboratooriumis.
1993–2007 töötas Arvo Eek teadurina Küberneetika Instituudis foneetika ja kõnetehnoloogia laboris. 1994. aasta detsembris kaitses ta doktoritööd "Studies on quantity and stress in Estonian".
Tatra T-III
Tatra T-III on Tšehhoslovakkias toodetud tank, mida valmis ainult kaks prototüüpi.
Hiidturako
Hiidturako (Corythaeola cristata), vana nimega siniluuri, on turakolaste sugukonda kuuluv lind.
Hiidturako elab Aafrika keskosas ekvatoriaalses, harvem lähisekvatoriaalse kliimaga metsades. Ta asustab tasandike metsaservi, galeriimetsi jõgede kallastel, mägimetsi ja savannide metsasaari.
Välimus
Hiidturako on käoliste seltsi kõige suurem lind. Tema kehapikkus on 70–76 cm ja kaal 800–1231 g.
Tal on pikk saba ja lühikesed ümarad tiivad. Pealael on suur tumesinistest sulgedest ˇalati turris tutt. Hiidturako ülapool on rohekassinine, eriti intensiivse värvusega on pea. Kael on sinine, kurgualune valge, rind kollane ja muu alapool ruske. Saba on kollane sinise tüviku ja laia musta tipueelse vöödiga. Nokk on kollane punase tipuga, silma vikerkest on punane ja jalad tinahallid.
Elupaik ja pesitsemine
Hiidturako on arg lind, tegutseb tavaliselt 5-8-isendilistes salkades. Lind lendab halvasti, rohkem hüppab oksalt oksale.
Hiidturako häälitsused on valjud. Mõnikord linnud lihtsalt karjuvad kooris mitu minutit. Lindude koor alustab kaeblevate kutsehüüdudega, järgnevad lühikesed hüüded "kok-kok" ning linnud lõpetavad üha sügavamate ja vibreerivamate kutsehüüdudega.
Hiidturako ehitab kuivadest okstest lameda pesa kõrgele puu otsa. Kurnas on kaks muna, mida emane üksinda haub umbes 18 päeva. Isane toidab teda selle aja jooksul. Linnupoegi toidavad mõlemad vanemad. Noorlindudel on tiibadel väikesed küünised, mille abil nad puuvõra mööda ringi ronivad. Nad iseseisvuvad 24–26 päeva vanuselt.
Toitumine
Hiidturako toiduks on peamiselt puuviljad, aga teda on täheldatud toitumas ka lehtedest, võsudest ja lilledest. Vähem sööb ta selgrootuid.
Turakolaste sugukonda nimetati varem banaanitoitlaste sugukonnaks. Kuigi sellesse kuuluvad linnud on üldiselt puuviljatoidulised, pole siiski veel kunagi täheldatud, et mõni sellesse sugukonda kuuluv lind vabas looduses ka päriselt banaane sööks. Sellepärast muudeti selle sugukonna inglis- ja eestikeelset nime, kusjuures ladinakeelne nimi jäi endiseks. Sugukonna uus nimi turakolised pärineb selle kõige liigirikkamalt perekonnalt.
Kongo DVs Bandundu provintsis kütitakse hiidturakosid liha ja sulgede pärast. Linnu siniseid ja kollaseid sabasulgi hinnatakse talismanide tegemisel.
Est.social
Est.social on novembris 2022 asutatud Mastodoni server, mis on suunatud eesti internetikasutajale ja peamiselt eestikeelsele sisule.
Ajalugu
Est.social eestvedaja Diana Poudel kutsus novembris 2022 asjast huvitatuid endaga liituma ja eesti kogukonnale suunatud Mastodoni serverit käivitama. Poudeli sõnul oli tema peamiseks ajendiks see, et Elon Musk ostis 2022. aastal Twitteri ja varsti peale ostu toimus Twitteris hulk tehnilisi ja sisulisi muutusi kasutajale ebasoodsas suunas.
Dennis Hauger
Dennis Hauger (sündinud 17. märtsil 2003 Oslos) on norra autosportlane, Red Bulli juunioride meeskonna liige ja 2023 FIA vormel 2 meistrivõistlustel MP Motorspordi võistleja, 2021 FIA vormel 3 meister.
Esialgsed õnnestumised: 2011–2017
Hauger alustas autosõidukarjääri 2011. aastal Norra kardimeistrivõistlustel. Samuti aastal 2011 saavutas Hauger kaheksa-aastaselt oma esimese võidu. Aastatel 2011–2013 oli Dennis Hauger 70 võidusõidust 62 poodiumil. Esimese suurema tulemuse saavutas ta 2015. aastal: ta triumfeeris Itaalia meistrivõistluste kategoorias 60 Mini ning lõpetas esikohaga ka WSK Super Masters meistrivõistlustel. Isegi sel aastal võitis ta Vega International Winter Trophy. Järgmisel hooajal osales ta juba Saksamaa juunioride kardisõidu meistrivõistlustel, mille ta ka võitis. 2017. aastal kardis osales ta Saksamaa kardimeistrivõistlustel. Samal aastal võitis Hauger hooaja meistrivõistlused.
Esimene väljakutse. Vormel 4 kategooriad: 2017–2019
2019. aastal võistles ta Van Amersfoort Racingu abiga nii Saksamaa kui ka Itaalia vormel 4 võistlustel. Ta võitis Saksamaa sarjas kokku kuus esikohta, neist kolm ühel nädalavahetusel Hockenheimringis. Tema kogutud 251 punktist piisas üldarvestuses 2. koha saamiseks. Ta on Itaalia meistrivõistlustel kogunud 12 võitu, neist kolm ühel nädalavahetusel Autodromo Nazionale Monzas. Ta kogus 369 punkti ja sellest sooritusest piisas tema esimest korda meistriks tulemiseks. Augustis andis Motoparki meeskond talle võimaluse läbida Euroformula lahtiste meistrivõistluste Silverstone'i voor. Esimese sõidu lõpetas ta kuuendana ja teise viiendana.
2020
2019. aasta oktoobris läbis ta Valencias peetud Hitech Grand Prix Guardiga FIA vormel 3 meistrivõistlustel hooajajärgse katse. 2020. aasta jaanuaris selgus, et ta jätkab oma karjääri selles üksuses. Tolle hooaja tiimikaaslasteks osutusid samuti Red Bulli juunior Liam Lawson ja Renaulti juunior Max Fewtrell. Kolmandas voorus kogus Hauger Hungaroringil peetud võistluste ajal esimest ja viimast korda punkte, kus alustas sprindisõidus servast ja lõpetas lõpuks 3. positsioonil. Lõpuks sai ta üldarvestuses 17. koha 14 punktiga.
Hauger on osalenud hooajajärgsetel katsetel koos Prema Racinguga nii Kataloonias kui ka hiljem Jerezis. Katsete vältel oli Prema Racing koos Haugeriga olnud edetabeli esikümnes.
28. detsembril 2020 teatas meister Itaalia Prema Racing, et sõlmis Haugeriga lepingu 2021. aasta võistluseks.
2021
pisi|Vormel 3 2021Alates 2021. aastast otsustas Hauger sõlmida lepingu Prema Racinguga ning tema uuteks vormel 3 tiimikaaslasteks said Ferrari juuniorid Arthur Leclerc ja Olli Caldwell.
Juba hooaja avaetapp osutus Haugerile väga edukaks. Kvalifikatsioonis suutis ta saavutada parima tulemuse ning peamises võidusõidus esimese stardikoha. Sprindisõidus teenis Hauger paar punkti ning saavutas uue tiimiga esimese võidu. Järgnevate etappide jooksul sai Hauger järjepidevalt punkte, mis aitasid tal üldarvestuses liidrikoha säilitada. Võitlus meistritiitli eest kestis viimase etapini, kuna punktide vahe norraka ja tema peamise rivaali Jack Doohani vahel ei olnud enam suur ning mõlemal oli võimalus vormel 3 meistriks saada. Paraku kaks võidusõitu enne hooaja lõppu suutis Hauger punktide vahet suurendada nii, et Doohanil poleks enam võimalik meistriks saada ning võitis FIA 2021 vormel 3 meistritiitli. Üldarvestuses sai ta kokku 205 punkti, neli võitu ja 9 poodiumikohta.
Barcelonas peeti hooajajärgseid rehvikatseid vormel 3 autode arendamiseks ning ka Hauger on nendest katsetest osa võtnud.
2022
Peale edukat hooaega otsustas Prema Racing jätkata oma koostööd Dennis Haugeriga juba vormel 2-s ning sõlmis temaga lepingu 2022. aasta hooajaks. Esimest korda nelja aasta jooksul on Prema Racing täielikult vahetanud enda pilootide koosseisu. Koos Haugeriga hakkab võistlema Jehan Daruvala, kes on samuti üks Red Bulli juunioridest. pisi|FIA vormel 2 Austria 2022 Peale vormel 2 ülesastumist ei õnnestunud hooaja algus Haugeril niivõrd hästi, kui ta oleks oodanud. Esimesel sprindisõidul Bahreinis tal oli võimalus esimesed punktid saada, kuid ta jäi vaevalt 9ndaks. Ka Jiddah’s polnud õnn esialgu Haugeri poolel ning sprindisõidus oli ta punktidest väljas. Õnneks õnnestus tal peamises sõidus jõuda finišisse kuuendana ning koguda kaheksa punkti.
Vormel 2 esimese poodiumkoha sai Hauger Imola etapi sprindisõidus, kuid tema jaoks see nädalavahetus ei lõppenud niivõrd õnnelikult, kuna peamise võidusõidu oli Hauger sunnitud katkestama kokkupõrke tõttu.
Terve hooaja vältel polnud võidusõitudeks kvalifitseerumine Haugeri tugevaim külg. Hooaja jooksul ei õnnestunud norrakal saavutada ühtegi esimest stardikohta ning kõige parem kvalifikatsioon oli tema jaoks Bakuus, mis andis talle võimaluse pühapäeval startida kolmandal kohal.
Hooaja lõpuks sai Hauger punktide arvu järgi üldarvestuses 10. koha ning saavutas kaks võitu ja kokku neli poodiumit. Viiel võidusõidul oli Hauger napilt poodiumikohtadest välja jäänud ning lõpuks saavutas neljanda koha.
2023
Hooaja esimesel etapil Bahreinis oli Haugeri jaoks kvalifikatsioon üsnagi edukas ja ta saavutas neljanda stardikoha pühapäevases võidusõidus. Hauger suutis saavutada teise koha sprindisõidus ja esimese poodiumi MP Motorspordiga, kuid pühapäevast võidusõidu oli ta sunnitud katkestama.
Teine vormel 2 etapp toimus Jiddah`s, kus seekord tekkisid norrakal raskused kvalifikatsioonis. Kvalifikatsiooni lõpuks ei suutnud Hauger näidata parimat tulemust, nagu ta oleks soovinud, ning oli sunnitud pühapäevast võidusõitu alustama 15. stardikohast. Sprindisõidus jõudis Hauger finišisse kaheksandana, mis lisas talle üldarvestuses ühe punkti. Pühapäevases võidusõidus õnnestus Haugeril tõusta viiendale kohale ning teenida kümme punkti.
Peale hooaja kahte esimest etappi asub Hauger üldarvestuses seitsmendal kohal ning järgmine etapp toimub Austraalias.
Red Bulli juunioride meeskond
2017. aasta septembris teatas Red Bull Junior Team, et Dennis Hauger on üks uutest juunioritest, kellega nad on 2018. aastaks lepingu sõlminud. See andis talle võimaluse kardisõidust minna üle vormeliseeriatele. Alates 2023. aasta vormel 1 hooaja algusest on Hauger üks neljast reservpiloodist Red Bull Racingus.
Isiklik elu
Dennis Haugeri huvi motospordi vastu algas juba siis, kui ta oli vaid kaheaastane. Tema vanemad ostsid talle tema esimese ATV. Nelja-aastaselt alustas Hauger motokrossiga tegelemist ning aasta hiljem juba gokardiga.
Preobraženski kaardiväepolk
Preobraženski kaardiväepolk (vene keeles Преображенский лейб-гвардии полк), a-ni 1700 Preobraženski polk, aastatel 1800−1801 Tema Keiserliku Majesteedi kaardiväepolk oli 1687. aastal formeeritud ja 1918. aastal laiali saadetud Venemaa tsaari- ja keisririigi sõjaväeline (jalaväe) üksus. See kasvas välja Peeter I mängupolkudest ja sai nime Moskva lähedal asunud Preobraženskoje küla järgi. See oli Venemaa üks vanimaid ja elitaarsemaid väeosasid, millel oli oluline osa XVIII sajandi paleepööretes. Üksus dislotseerus püsivalt Peterburis.
Dennis Hauger
Isiklik elu
Haugeri kiivri peal on kirjas tsitaat I never lose, either I win or I learn, mis motiveerib teda enda vigadest õppima ja järgmise eesmärgi saavutamise nimel töötama.
Haugeri vanaema kinkis talle õnnetoova amuleti, kui Hauger hakkas kõrgemal tasemel  võistlema. Sellele amuletile on graveeritud Haugeri tähtkuju ja sünnikuupäev. Haugeri sõnul ta kannab seda amuletti kogu aeg ning usub, et see toobki talle õnne.
Preobraženski kaardiväepolk
Šeff
Polgu aukomandöriks oli šeff. Aastatel 1706−1917 olid väeosa šefiks Venemaa valitsejad.
Dennis Hauger
Viited
DriverDB ametlik veebisait
Profiil aasta Red Bull Junior Team veebilehel
Kerjakauss
Mungad ehk bhikkhud (algses tähenduses 'kerjused') elavad üksnes annetustest. Igal hommikul, päikesetõusu ajal, lähevad pühitsetud mungad almuste kogumise ringile (pindacara) ning võimaldavad ilmalikel järgijatel annetada neile toitu (piṇḍapāta). Kõnnitakse vaikides, silmi maast tõstmata ja kellelegi otsa vaatamata. Aeg-ajalt peatutakse, et annetajad saaksid nende kerjakaussi toidupalu pillata.
Söömise ajal asetatakse kerjakauss väheldasele metallist või punutud alusele.
Kerjakauss ja mungarüü on traditsiooniliselt ainsad asjad, mida kerjusmunk ehk bhikkhu vajab ning needki võib ta endale ise valmistada. Algselt valmistati kerjakauss kõrvitsa või mõne muu taime viljast. Tänapäeval toodetakse neid tööstuslikult ja müüakse kloostrite ja templite läheduses munkadele annetamiseks.
Mirell Merirand
pisi|Mirell Merirand 2021. aasta Arvamusfestivalil Mirell Merirand on ringmajanduse ja iduettevõtluse õpetaja Vanalinna Hariduskolleegiumis. Ta on sihtasutuse Hariduskiirendi juht. Mirell Merirand asus 2020. aastal Estonian Business Schoolis tööle tooteportfelli hangete projektijuhina.
Clanwilliam
Clanwilliam on linn Lõuna-Aafrika Vabariigis Lääne-Kapimaa provintsis West Coasti ringkonnas, Cederbergi valla halduskeskus.
Asula on rajatud 1806. aastal ja kandis esialgu nime Jan Disselvlei. Praeguse nime sai Clanwilliam 1814. aastal ja linnaõigused omandas 1901. aastal.
Palivere külanõukogu
Palivere külanõukogu oli külanõukogu Eesti NSV-s.